འཆི་མེད་མཚོ་སྐྱེས་སྙིང་ཏིག་ལས།སྨིན་བྱེད་རྩ་བའི་དབང་བཞི་བཀླག་ཆོག་ཏུ་བགྲོད་པ་ཡེ་ཤེས་བདུད་རྩིའི་ཆར་རྒྱུན་ཅེས་བྱ་བ་བཞུགས་སོ།།

ན་མོ་གུ་རུ་པདྨ་བཛྲཱ་ཡ།།འཆི་མེད་རྡོ་རྗེའི་སྐུ་གསུང་ཐུགས།།ཡོན་ཏན་ཕྲིན་ལས་མཁའ་དང་མཉམ།།དེ་ཉིད་བླ་མའི་སྐུར་བསྟན་ནས།།སྙིགས་མའི་གདུལ་བྱ་སྐྱོང་ལ་འདུད།།ངོ་མཚར་བ་སྒྲུབ
སྐོར་བཞི་ལས།།གསང་སྒྲུབ་མཚོ་སྐྱེས་རྡོ་རྗེ་ཡི།།རྩ་བའི་སྨིན་བྱེད་བདུད་རྩིའི་ཆར།།སྐལ་ལྡན་ཞིང་སའི་གསོས་སུ་ལོངས།།འཆི་མེད་མཚོ་སྐྱེས་སྙིང་ཐིག་གི་རྩ་བའི་སྨིན་བྱེད་སྒྲུབ་པ་ལ་གསུམ།སྦྱོར་བ།དངོས
གཞི།རྗེས་སོ།།དང་པོ་ལོ་བྱད་གཤོམ་ནི།ཡར་ངོའི་ཚེས་བཅུ་དང་གུ་རུའི་སྒྲུབ་གནས་ལྟ་བུའི་དུས་དང་གནས་བཟང་པོར་མཛེས་པའི་སྟེགས་ལ་དཀྱིལ་འཁོར་པདྨའི་དབ་བརྒྱད་ཆོམ་བུ་གཅིག་པའི་ལྟེང་དུ་རྐང་གསུམ
ལ་བུམ་པ་བཅུད་ལྡན་མགུལ་ཆིངས་དཀར་པོ་ཁ་རྒྱན་དང་བཅས་པའི་སྟེང་དུ་འཕྲུལ་སྟེ་གས་ལ་བླ་གཏོར་རྒྱན་ལྡན་བཀོད།གོ་ཡུལ་མི་བདེན་རྒྱབ་ཏུ་བཞག་ཀྱང་ཆོག།གཡས་གཡོན་ཏུ་ཐོད་པ་མཚན་ལྡན་མངར་སྦྱར

ཆང་གིས་བཀང་བ་དང་།མེ་ལོང་དྲི་མེད་རྟ་ཕག་ཙཀླི་དང་བཅས་པ་བཞག།ཕྱི་ནང་གི་མཆོད་གཏོར་ལག་ལེན་ལྟར་བཤམས་ལ་མཁོ་བའི་ཡོ་བྱད་ཚོགས་པར་བྱའོ།།གཉིས་པ་ལ་ཐོག་མར
དབང་དོན་སྒྲུབ་མཆོད་ནི།གསོལ་འདེབས་སྔོན་ཏུ་འགྲོ་བས་ལས་བྱང་མཐར་ཆགས་ཕུབཏང་ཞིང་བཟླས་པ་ཅི་ནུས་བྱ།ལས་སྐྱེར་བཟླས་པའི་རྗེས་སུ་རྣམ་བུམ་གསལ་གདབ་སོགས་སྤྱི་ལྟར་བྱས་ཏེ་གཟུངས
ཐག་བླངས་ལ་སྒྲུབ་པའི་བཟླས་པ་བརྒྱ་རྩ་སོགས་ཀྱི་མཐར་བུམ་ལྷ་འོད་ཞུ་བྱ།ལས་བུམ་དུ་རྟ་མགྲིན་བསྐྱེད་བཟླས་དང་།སུང་མའི་གཏོར་འབུལ།ཚོགས་བྱིན་རླབས་བསྒྲལ་བསྟབ་ཀྱི་བར་དུ་བཏང་།རིག
པའི་མེ་ཏོག་དོར་ལ་གནང་བ་ནོད་དོ།།གཉིས་པ་དབང་དངོས་ལ།སློབ་མ་རྣམས་ཁྲུས་བྱ།བགེགས་གཏོར་བཏང་ལ་བཀའ་བསྒོ་ཞིང་མཚམས་བཅད།མེ་ཏོག་བཀྱེ་བསྡུ་དང་སེམས་བསྐྱེད

གསལ་བཏབ་ལ།དེ་ལ་འདིར་འཆད་པར་བྱ་བ།གསང་སྔགས་རྡོ་རྗེ་ཐེག་པ་སྔ་འགྱུར་གཏེར་མའི་ཕྱོགས་ལ་གཏེར་རིགས་ཀྱི་དབྱེ་བ་མང་དུ་གསུངས་པ་རྣམས་མདོར་དྲིལ་ན།ཕྱི་ས་གཏེར།ནང་དག་སྣང་།གསང
་་དགོངས་པའི་གཏེར་ཁ་གསུམ་དུ་འདུ་བ་ལས་འདིར་ནི་ཤིན་ཏུ་ཡང་ཟབ་དགོངས་པའི་གཏེར་ཁ་ཡིན་ཏེ།དེའི་ལོ་རྒྱས་སྙིང་པོ་ཙམ་བརྗོད་ན།རྒྱལ་བ་ཀུན་གྱི་ཡབ་གཅིག་རྗེ་བཙུན་འཇམ་པའི་རྡོ་རྗེ་ཉིད་གངས་ལྗོངས་
བསྟན་པའི་ཤིང་ན་ཆོས་རྒྱལ་ཆེན་པོའི་རྣམ་པར་བཞེངས་པ་ཚངས་པ་ལྷའི་མེ་ཏོག་དེ་ཉིད་སྙིགས་མའི་དུས་མཐར་བོད་འབངས་སྐྱོབ་པའི་དཔལ་མགོན་ཏུ་བསམ་བཞིན་སྤྲུལ་པའི་རོལ་གར་བཟུང་བ།གངས་ཅན
མཁས་གྲུབ་ཡོངས་ཀྱི་འཁོར་ལོས་སྒྱུར་བ་ཆེན་པོ་འཇམ་དབྱངས་མཁྱེན་བརྩེའི་དབང་པོའམ་པདྨ་འོད་གསལ་མདོ་སྔགས་གླིང་པ་གང་ཉིད་དགུངས་གྲངས་ས་སྦྲེལ་ཉེར་དགུར་སོན་པའི་སྐབས་བོད་ཡུལ་དབུས་སུ
ཕེབ་པའི་བྱང་ལམ་དགེ་རྒྱལ་ཕྱོགས་སུ་ཁྲུམས་ཟླའི་ཆོས་བཅུར་ཁེལ་པས་བླ་མ་གསང་འདུས་ཚོགས་མཆོད་མཛད་པས་ཐུགས་ཉམས་འབར།ཕྱི་རོལ་དུ་ཕེབས་སྐབས་བྲག་ཕུག་ཁ་ལྷོ་ནུབ་ཏུ་བལྟ་བ་ཡིད
དུ་འོད་བ་ཞིག་འདུག་པའི་ནང་དུ་ཕེབ་པས་ཐུགས་སྤྲོ་བར་བྱུང་ནས་བླ་མའི་རྣལ་འབྱོར་ཞིག་མཛད་པའི་མཐར་ཅུང་ཟད་མནལ་དུ་སོང་བ་ལ་སྒྲ་ཆེན་པོ་ཞིག་གྲགས་པས་སད་པ་ན།མདུན་གྱི་ནམ་མཁར་སུ་རུ་ཟ་ཧོར

མའི་ཆས་ཅན་གཙོ་འཁོར་གསུམ་མངོན་སུམ་བྱོན་ནས་བརྡའི་བྱིན་རླབས་སྩལ་ཏེ་ཉིད་ལ་ཐིམ་པའི་རྗེས་ཐོག་ཏུ་མཚོ་སྐྱེས་སྙིང་ཐིག་གི་རྩ་བའི་ཆོས་སྐོར་ཐུགས་ལ་ལམ་མེར་གསལ་བས་དེ་ཉིད་དུ་ལས་བྱང
རྫོགས་པར་གཏན་ལ་ལབ།དེ་ནས་ཐ་སྐར་ཟླ་བའི་ཆོས་བཅོ་ལྔར་བསམ་ཡས་སུ་ཕེབས་ཏེ་རྫོངས་སུ་བཞུགས་པའི་འང་གཏེར་གུ་རུ་མཚོ་སྐྱེས་རྡོ་རྗེའི་མདུན་མཆོད་པ་རྒྱས་པར་ཕུལ་ནས་སྔ་མའི་ལས་བྱང་བཏང་བའི
ཚེ་སྐུ་བརྙན་དེ་མཚོ་སྐྱེས་རྡོ་རྗེ་དངོས་སུ་གྱུར་ནས་དབང་དང་ག་མས་པ་སྩལ་ཏེ་ཉིད་ལ་ཐིམ་པའི་གཟིགས་སྣང་ཤར།ཡན་ལག་ཆོས་སྐོར་རྣམས་ཀྱང་དགོངས་པའི་ཀློང་དུ་གསལ་ཡང་རིང་ཞིག་གསང་རྒྱས་བཏབ།
དགུངས་གྲངས་སོ་བདུན་མེ་འབྲུག་རྒྱལ་ཟླའི་ཡར་ཆོས་ལ་གཏེང་ཆེན་མཆོག་གྱུར་གླིང་པས་རྗེ་ཉིད་ལ་བཞུགས་པའི་ཟབ་ཆོས་ཞིག་གི་སྤྲིན་གྲོལ་སྩོལ་བའི་གསོལ་བནན་ཏུ་བཏབ་པའི་ངོར་རྩ་དབང་དང་ལས་བྱང་གི
བཤད་པ་བཅས་གནང་བའི་ནུབ་མོ་གཏེར་ཆེན་མནལ་ལམ་དུ་གུ་རུ་རིན་པོ་ཆེས་རྒྱལ་ཚབ་ཏུ་མངའ་གསོལ་བའི་ལྟས་ཁྱད་པར་ཅན་གཟིགས།དེའི་བྱིན་རླབས་ཀྱིས་སྣ་དྲངས་ཏེ་སེང་ཆེན་གནམ་བྲག་གི་གཏར་ཁ
རྣམས་ཀྱང་ཕྱག་ཏུ་སོན།ཕྱིས་སུ་བསྙེན་སྒྲུབ་མཛད་པའི་མཐར་ཚེས་བཅུའི་ཚོགས་འཁོར་སྐབས་ཐུགས་ཉམས་འུར་ཏེ་ཌ་དྲིལ་བར་སྣང་ལ་བཞག་པ་ཉེ་གནས་པས་ཀྱང་མཇལ་བའི་མངོན་རྟགས་བྱུང་།དེ་ལྟ།

བུའི་ཡིད་ཆེས་ངོ་མཚར་བྱིན་རླབས་ཀྱི་ཚན་ཁ་ཁྱད་དུ་འཕགས་པ་འདི་ནི་སྤྲུལ་པའི་གཏེར་ཆེན་རྣམ་པ་གཉིས་ཐུན་མོང་གི་ཟབ་ཆོས་བླ་སྒྲུབ་སྐོར་བཞིའི་ནང་ཚན་གསང་སྒྲུབ་མཚོ་སྐྱེས་རྡོ་རྗེ་ཞེས་གྲགས་པ་སྟེ།འདི
ལའང་རྩ་བ་དང་ཡན་ལག་གི་ཆོས་སྐོར་གཉིས་ལས་འདིར་རྩ་བའི་སྨིན་བྱེད་ཟབ་མོ་བསྒྲུབ་པ་ལ་བདག་ཉིད་ཀྱིས་བགྱི་བར་འོས་པ་སོགས་ཀྱི་མཚམས་སྦྱར་ནས་མཎྜལ་དུ་དབུལ་དུ་གཞུག།གནས་ཁང་འོག་མིན་པདྨ་འོད་ཀྱི
ཞིང་དང་གཞལ་མེད་ཁང་ཆེན་པོར་སློབ་དཔོན་ཉིད་དུས་གསུམ་སངས་རྒྱས་ཐམས་ཅད་འདུས་པའི་ངོ་བོ་གུ་རུ་མཚོ་སྐྱེས་རྡོ་རྗེ་དངོས་ཡིན་སྐམས་པའི་མོས་གུས་གདུང་ཤུགས་དྲག་པོས་སྙིམས་པ་མེ་ཏོག་གིས་བཀང
སྟེ་གསོལ་པ་གདབ་པ་འདིའི་རྗེས་ཟློས་མཛོད།ཨེ་མ་རྡོ་རྗེ་སློབ་དཔོན་དགོངསཿབདག་ཅག་སྣོད་ལྡན་རིགས་ཀྱི་བུར་བྱས་གསང་བ་མཆོག་གི་དཀྱིལ་འཁོར་དུཿསྒོ་གསུམ་སྨིན་པར་མཛད་དུ་གསོལཿ
ལན་གསུམ།སློབ་དཔོན་དང་མདུན་བསྐྱེད་དབྱེར་མ་མཆིས་པ་རྒྱལ་ཀུན་འདུས་ཞལ་གུ་རུ་མཚོ་སྐྱེས་རྡོ་རྗེ་ལ་དཀོན་མཆོག་རྩ་གསུམ་རབ་འབྱམས་རྒྱ་མཚོས་བསྐོར་ཏེ་བཞུགས་པ་ལ།བདག་གཞན་སེམས
ཅན་ཐཐམས་ཅད་དེང་ནས་བྱང་ཆུབ་སྙིང་པོ་ལ་མཆིས་ཀྱི་བར་དུ་སྒོ་གསུམ་གུས་པ་ཆེན་པོས་སྐྱབས་སུ་འགྲོ་བའི་འདུན་པས་འདིའི་རྗེས་ཟློས་ཟན་མོ་བདག་སོགསཿཞེས་སྐྱབས་སུ་མཆིཿལན་གསུམ།

མཁའ་ཁྱབ་ཀྱི་ཕམ་སེམས་ཅན་མཐའ་དག་རྣམ་གྲོལ་གཏན་གྱི་བདེ་བ་རྫོགས་པའི་སངས་རྒྱས་གུ་རུ་རིན་པོ་ཆེའི་གོ་འཕང་ལ་འགོད་པར་བྱ།དེའི་ཆེད་དུ་འཆི་མེད་མཚོ་སྐྱེས་སྙིང་ཐིག་གི་སྨིན་བྱེད་ཟབ་མོའི
སྒོར་ཞུགས་ཏེ།ལམ་རིམ་པ་གཉིས་ཀྱི་རྣལ་འབྱོར་ལ་བརྩོན་པར་བགྱིའོ་སྙམ་པས་འདིའི་རྗེས་ཟློས།ཧོཿམ་གཞན་དོན་ཿནས་སེམས་བསྐྱེད་དོཿལན་གསུམ།ཚེགས་ཀྱི་ཞིང་ཁྱད་པར་ཅན་དེ་དག་གི་སྤྱན་
སྔར་བསགས་སྦྱོང་སྤེལ་གསུམ་གྱི་ཐབས་ཁྱད་པར་དུ་འཕགས་པ་ཡན་ལག་བདུན་པ་ཚུལ་བཞིན་དུ་བྱ་བའི་འདུན་པས་ཏིང་ངེ་འཛིན་སོ་སོར་གསལ་ཐོབ་ལ་རྗེས་ཟློསཿཧོཿའཆི་མེད་རྩ་གསུམཿནས་སྙིང་པོར
བསྔོ།ལན་གསུམ།དབང་གི་སྲོག་འཛིན་པ་ནི་དམ་ཚིག་དང་སྡོམ་པ་ལ་རག་ལས་པ་ཡིན་པས་སོ་བྱང་སྔགས་གསུམ་གྱིས་བསྡུས་པའི་སྡོམ་པ་མཐའ་དག་ངོ་བོ་གནས་འགྱུར་བའི་ཚུལ་གྱིས་བཟུང་།ཡོན་ཏན་
ཡར་ལྡན་གྱི་ཚུལ་གྱིས་བསྲུང་ཞིང་སྤེལ།དུས་སྐབས་དགོས་པ་གང་གཙོའི་ལག་ལེན་ཐད་ཀར་སྤྱད་པར་བགྱིའོ་སྙམ་པས་འདིའི་རྗེས་ཟློས་རྦཨོཾ་རྒྱན་གདུང་འཛིན་རྒྱལ་བའི་སྲས།རྡོ་རྗེ་སློབ་དཔོན་དགོངས་སུ།
གསོལ།།བདག་ནི་འདི་བཟུང་བྱང་ཆུབ་བ་རཿསོ་སོ་ཐར་དང་བྱང་ཆུབ་སེམས།རིག་འཛིན་ནང་གི་སྡོམ་པའི་ཚོགསཿཡང་དག་ཉིད་དུ་བཟུང་བྱིས་ཏེཿསྲོག་གི་ཕྱིར་ཡང་མི་བཏང་ནཿབདག་ལ་བྱིན་གྱིས་

བརླབ་ཏུ་གསོལཿལན་གསུམ།དེ་རྣམས་ཀྱིས་རྒྱུད་རྣམ་པར་དག་པར་བྱ་བ་སོང་ནས།དབང་གི་གཞི་དགོད་པ་ཡེ་ཤེས་པ་དབབ་པ་ཡིན་པས་ཁྱེད་རང་རྣམས་ལུས་ངག་ཡིད་གསུམ་གྱི་གནད་གཙུན་ལ་གཞན་ཏུ་མ
ཡེངས་པར་དམིགས་པ་འདི་རྩེ་གཅིག་ཏུ་གསལ་ཐོབ་ཅིག།ཨཱཿགཞི་དབྱིངས་ཀ་དག་དེ་བཞིན་ཉིད་ཿསོགས་ནས།སྤྲུལ་སྐུའི་ཆ་ལུགས་མཚན་དཔེས་མཛེ་སཿབར་ལས་བྱང་ལྟར་བརྗོད།དེ་ལྟར་གསལ་བའི
གནས་གསུམ་དུ་རྡོ་རྗེ་གསུམ་གྱི་ངོ་བོ་ཡི་གེ་ཨོཾ་ཨཱཿཧཱུྃ་དཀར་དམར་མཐིང་གསུམ་གྱིས་མཚན་པ་དང་།སློབ་དཔོན་གྱི་ཐུགས་ཀ་ནས་ཀྱང་འོད་ཟེར་ཁ་དོག་སྣ་ཚོགས་པ་ནམ་མཁའི་དབྱིངས་གང་བ་འཕྲོས།སངས་རྒྱས་
ཀྱི་ཞིང་རབ་འབྱམས་དང་ཁྱད་པར་རྔ་ཡབ་པདྨ་འོད་ཀྱི་གཞལ་མེད་ཁང་ཆེན་པོ་ན་བཞུགས་པའི་རྒྱལ་བ་སྲས་དང་བཅས་པ་རྣམས་དང་གུ་རུ་པདྨ་ཐོད་ཕྲེང་རྩལ་གྱི་ཐུགས་རྒྱུད་བསྐུལ།ཐམས་ཅད་ཀྱང་འཆི་མེད་མཆེ
སྐྱེས་རྡོ་རྗེའི་སྐུའི་རྣམ་པར་བཞེངས་ཏེ་ནམ་མཁའ་ནས་ཆར་ཆེན་པོ་འབབ་པ་བཞིན་བྱོན་ནས་ཁྱེད་རང་རྣམས་ལ་དབྱེར་མེད་དུ་ཐིམ་པས་རྒྱུད་བྱིན་གྱིས་བརླབས་པའི་མོས་འདུན་མཛོད་ཅིག།འབེབྲ་པའི་རྫས་བདུག།དབྱངས།།
རོལ་དང་བཅས།ཧཱུྃཿསྔོན་གྱི་བསྐལ་པ་སོགས་ལས་གཞུང་ལྟར་བརྗོད་ལ་བྱིན་དབབ།ཡེ་ཤེས་པའི་བྱིན་རླབས་ཀྱི་རྒྱུན་སྒོ་གསུམ་ལ་རབ་ཏུ་གནས་པར་བྱས་པར་མོས་ཤིག།ཏིཥྛ་བཛྲ།ཞེས་རྒྱ་གྲམ་མགོར་བཞག་ལ་བརྟེན་པར

བྱ།དེ་དག་རྣམས་ཀྱིས་འཇུག་པའི་རིམ་པ་གྲུབ་ནས་དངོས་གཞིའི་དབང་རྣམས་རིམ་པར་ཞུ་བའི་ཡོན་ཏུ་མཎྜལ་ཕུལ།ཅེས་འབུལ་གཞུག།དེ་ལ་དང་པོ་བུམ་པའི་དབང་གི་དོན་དུ།གསོལ་བ་འདེབས་པ།
འདིའི་རྗེས་ཟློས།བྱང་ཆུབ་རྡོ་རྗེ་སངས་རྒྱས་ལ།།མཆོད་ཆེན་ཇི་ལྟར་སྩལ་བ་བཞིན།།བདག་ཀྱང་བསྐྱབ་པའི་དོན་གྱི་ཕྱིར།།ནམ་མཁའི་རྡོ་རྗེ་དེང་བདག་སྩོལ།ལན་གསུམ།དེ་ལྟར་གསོལ་བ་བཏབ་པ་ལས།།
སློབ་དཔོན་གྱི་ཐུགས་ཀ་ནས་འོད་ཟེར་འཕྲོས།གདན་གསུམ་ཚང་བའི་དབང་གི་ལྷན་མ་མཁའ་གང་བ་སྤྱན་དྲངས་བཛྲ་ས་མཱ་ཛཿཨོཾ་བཛྲ་ཨརྒྷཾ་སོགས་ཀྱིས་མཆོད།ཆེས་སྐུ་ནམ་མཁའ་སོགས་ཀྱིས་བསྟོད།དེ་བཞིན་
གཤེགས་པ་ཐམས་ཅད་ཀྱིས་སློབ་མ་ལ་མངོན་པར་དབང་བསྐུར་བསྩལ་དུ་གསོལ།ཅེས་གསོལ་བ་བཏབ་པས་དེ་བཞིན་གཤེགས་པ་རྣམས་ཀྱིས་དབང་བསྐུར་བའི་དགོངས་པ་མཛད།སེམས་དཔའ་རྣམས
ཀྱིཀྱིས་ཤིས་པ་བརྗོད་ཅིང་མེ་ཏོག་འཐོར།སེམས་མ་རྣམས་ཀྱིས་རྡོ་རྗེའི་གླུ་ལེན།ཁྲོ་བོ་ཁྲོ་མོ་རྣམས་ཀྱིས་བར་གཅོད་ཀྱི་བགེགས་བསྐྲད།ཡུམ་ལྔ་རྩ་གསུམ་ལྷ་ཚོགས་རྣམས་ཀྱི་ངོ་བོ་བ་དུདེ་རྩིས་བཀང་བའི་བུམ
པ་ཐོགས་ནས་དབང་བསྐུར་བའི་ཕྲིན་ལས་མཛད་པར་གྱུར།བཀྲ་ཤིས་གང་ཞིག་སེམས་ཅན་ཀུན་གྱི་སྙིང་ལ་གནས།ཐམས་ཅད་བདག་ཉིད་རིགས་ཀུན་གྱི་ནི་བདག་པོ་མཆོག།མ་ལུས་སེམས་ཅན་སྐྱེད་བྱེད

བདེ་བ་ཆེན་པོ་སྟེ།དེས་ནི་དེང་ཁྱོད་དབང་བསྐུར་མཆོག་ལ་བཀྲ་ཤིས་ཤོག།ཅེས་ཤེས་པ་བརྗོད་ཅིང་མེ་ཏོག་འཐོར།བྲམ་པ་སྤྱི་བོར་བཞག་ལ།ཨོཾཿའཆི་མེད་རྩ་གསུམ་ལྷ་ཚོགས་ཀྱིཿགསང་གསུམ་གནས་ལས་བྱུང་བ་ཡིཿ།
ཡེ་ཤེས་བདུད་རྩིས་དབང་བསྐུར་བསཿཕུང་ཁམས་ལྷ་སྐུར་དག་པར་ཤོགཿཨོཾ་ཨཱཿཧཱུཾ་བཛྲ་ཀ་ལ་ཤ་ཀཱ་ལ་ཨ་བྷི་ཥིཉྩ་ཨོཾཿཞེས་གསུངས་ཤིང་དབང་བསྐུར་བས་བདུད་རྩིའི་རྒྱུན་གྱིས་ལུས་ཐམས་ཅད་གང་།
དྲི་མ་དག།ཆུའི་ལྷག་མགྱེན་དུ་འཁྱིལ་པ་ལས།རིགས་ཀྱི་བདག་པོ་འོད་དཔག་མེད་ཀྱི་རྒྱས་བཏབ་པ་ལ་ནམ་མཁའི་དབང་ལྷ་རྣམས་ཀྱང་ཐིམ་པར་གྱུར།ཨོཾ་སུ་པྲ་ཏིཥྛ་སོགས་དང་མེ་ཏོག་འཐོར་ལ་བརྟན་པར་བྱ།དེའི
རྗེས་འབྲེལ་དུ་སྐུ་གསུང་ཐུགས་ཀྱི་དབང་བསྐུར་བ་ཡིན་པས་དང་པོའི་སླད་དུ་འདུན་པ་འདི་ལྟར་དུ་མཛོད།འདི་ལྟར་སྣང་བའི་སྣོད་ཀྱི་འཇིག་རྟེན་འོག་མིན་པདྨ་འོད་ཀྱི་གཞལ་མེད་ཁང་།བཅུད་ཀྱི་སྐྱེ་འགྲོ་ཐམས
ཅད་འཆི་མེད་མཚོ་སྐྱེས་རྡོ་རྗེའི་སྐུའི་རྣམ་པར་བཀྲ་ལམ་གྱིས་འཆར་བར་མོས་ལ་སེམས་གཏོད་ཅིག།དེས་སྐུའི་དབང་བསྐུར་ཐོབ་པས་དེད་ཕྱིན་ཆད་སྣང་སྟོང་ཕྱག་རྒྱའི་ལམ་ཁྱེར་དང་མ་བྲལ་བ་གྱིས་ཤིག།གཉིས་པ
གསུང་བཟླས་ལུང་གི་སླད་དུ།སློབ་དཔོན་དང་ཁྱེད་རང་རྣམས་ཀྱི་གནས་གསུམ་འབྲུ་གསུམ་གསལ་བ་ལས་འོད་ཟེར་འཕྲོས།རང་གིས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས་མདུན་གྱི་ནམོ་མཁར་བཞུགས་པའི།

༄༅གནས་གསུམ་ནས་གསང་བ་གསུམ་གྱི་བྱིན་རླབས་ཐམས་ཅད་སྐུ་ཕྱག་རྒྱ།གསུང་སྔགས་ཕྲེང་།ཐུགས་ཕྱག་མཚན་དང་འོད་ཟེར་དཀར་དམར་མཐིང་གསུམ་རྣམ་པ་དཔག་ཏུ་མེད་པ་བྱོན་ཏེ
ཁྱེད་རང་རྣམས་ཀྱི་གནས་གསུམ་དུ་ཐིམ་པས་སྒྲིབ་བཞི་དག།དབང་བཞི་ཐོབ།སྐུ་བཞིའི་ས་བོན་རྒྱུད་ལ་བཞག།ཐུན་མོང་མཆོག་གི་དངོས་གྲུབ་བདེ་བླག་ཏུ་ཐོབ་པར་མོས་ལ་བསྙེན་སྔགས་འདིའི་རྗེས་ཟློས།།
ཨོཾ་ཨཱཿཧཱུྃ་པབཛྲ་ཤཱུ་རུ་སོགས་ལན་གསུམ།ནམ་མཁར་བཞུགས་པའི་ལྷ་རྣམས་རང་རང་ལ་ཐིམ།ཁྱེད་རང་རྣམས་ལྷར་གསལ་བའི་སྙིང་གའི་ཡེ་ཤེས་སེམས་དཔའི་ཐུགས་ཀར་ཉི་ཟླའི་གའུའི་དབུས་སུ་ཧྲཱིཿདམར་
པོ་རེགས་ལ་ཐོབ།སློབ་དཔོན་ཡང་དེ་ལྟར་གསལ་བ་ལ་མོས་གུས་བྱས་པས་ཐུགས་སྲོག་སྔགས་ཕྲེང་དང་བཅས་པ་ལས་སྔགས་ཕྲེང་གཉིས་པ་བྱུང་།།ཞལ་ནས་ཐོན།ཁྱེད་རང་རྣམས་ཀྱི་ཞལ་དུ་ཞུགས་པ་སྙིང་གའི
ཧྲཱིཿཡིག་གི་མཐར་འཁོད་ཅིང་གཡས་སུ་འཁོར་བའི་འོད་ཟེར་གྱིས་རྩ་བ་གསུམ་གྱི་ལྷ་ཚོགས་མཆོད་ཅིང་ཐུགས་དམ་བསྐུལ།བྱིན་རླབས་དངོས་གྲུབ་ཐམས་ཅད་འོད་ཟེར་གྱི་རྣམ་པར་བསྡུས་ཏེ་ཐིམ།སྣོད་བཅུད་ཀྱི
ངོས་འཛིན་བག་ཆགས་དང་བཅས་པ་སྦྱངས་ནས་ལྷ་སྔགས་ཡེ་ཤེས་ཀྱི་འཁོར་ལོར་གྱུར་པར་མོས་ལ་སྒྲུབ་པའི་སྔགས་ཀྱི་རྗེས་ཟློས།ཞེས་སྒྲུབ་སྔགས་ལན་གསུམ།སླར་ཡང་སྔགས་ཕྲེང་ལས་འོད་ཟེར་སྣ་ཚོགས་

ཕྱོགས་བཅུར་འཕྲོས་པས་ཕྲིན་ལས་བཞི་དང་དངོས་གྲུབ་རྣམ་གཉིས་འབང་མེད་དུ་འགྲུབ་པར་མོས་ལ་ལས་སྦྱོར་སྔགས་ཀྱི་རྗེས་ཟློས།དེ་ལྟར་རྗེས་ཟློས་བྱར་གཞུག།དེས་གསུང་གི་དབང་ཐོབ་པས་དེང་ཕྱིན་ཆད་གྲགས
སྟོང་སྔགས་ཀྱི་ལམ་ཁྱེར་དང་མ་བྲལ་བ་ཀྱིས་ཤིག།གསུམ་པ་ཐུགས་འོད་གསལ་གྱི་དགོངས་པ་ངོ་སྤྲད་པའི་སླད་དུ།བསྒོམ་པའི་དཀྱིལ་འཁོར་པ་རྟེན་དང་བརྟེན་པར་བཅས་པ་ཐམས་ཅད་ནམ་མཁའ་ལ
འཇའ་ཚོན་ཡལ་བ་བཞིན་འོད་གསལ་གཉུག་མའི་ཀློང་དུ་ཐིམ་པར་མོས་ལ་ཀ་དག་དེ་ཁོ་ན་ཉིད་ཀྱི་ངང་དུ་མཉམ་པར་ཞོག་ཅིག།ཞེས་ཅུང་ཟད་འཇོག།དེས་ཐུགས་ཀྱི་དབང་ཐོབ་པས་དེང་ཕྱིན་ཆང་རིག་སྟོ